SCM โรดโชว์นักวิเคราะห์ ลุยธุรกิจ “ลิสซิ่ง” Q3 หวังเติบโตยั่งยืน
SCM เปิดแผนข้อมูลการดำเนินธุรกิจให้กับนักวิเคราะห์ พร้อมบริการ “ลิสซิ่ง” Q3 หวังเสริมศักยภาพผลงานเติบโตอย่างแข็งแกร่งในระยะยาว
SCM เปิดแผนข้อมูลการดำเนินธุรกิจให้กับนักวิเคราะห์ พร้อมบริการ “ลิสซิ่ง” Q3 หวังเสริมศักยภาพผลงานเติบโตอย่างแข็งแกร่งในระยะยาว
17 มิ.ย. 2565

นายแพทย์สิทธวีร์ เกียรติชวนันต์ ประธานกรรมการบริหาร พร้อมด้วยนายนพกฤษฏิ์ นิธิเลิศวิจิตร ประธานเจ้าหน้าที่บริหาร บริษัท ซัคเซสมอร์ บีอิ้งค์ จำกัด (มหาชน) หรือ SCM ร่วมนำเสนอข้อมูลบริษัทฯให้กับ นักวิเคราะห์ (Analyst Meeting) เพื่อรับทราบถึงกลยุทธ์การดำเนินธุรกิจ และแผนการสร้างมูลค่าการเติบโตของบริษัทฯ สู่การต่อยอด “ธุรกิจลิสซิ่ง” ภายใต้ชื่อ “บริษัท จัดให้ ลิสซิ่ง จำกัด” ภายใต้การให้บริการสินเชื่อประเภทเช่าซื้อ จำนำทะเบียนรถ จำนองที่ดิน และสิ่งปลูกสร้าง ในกลุ่มลูกค้าสมาชิกของ SCM ที่มีอยู่ 1.6 แสนราย พร้อมเปิดให้บริการไตรมาส 3/2565 เชื่อเป็นการเสริมศักยภาพให้ผลการดำเนินงานของบริษัทฯ เติบโตอย่างแข็งแกร่งในระยะยาว และยังเป็นการตอกย้ำความมุ่งมั่นเพื่อขับเคลื่อนธุรกิจทั้งในและต่างประเทศ หวังสร้างการเติบโตอย่างยั่งยืนในอนาคต